
AVIZ
Comisia pentru libertăți civile, justiție și afaceri interne recomandă Comisiei pentru control bugetar, care este comisie competentă, includerea în propunerea de rezoluție ce urmează a fi adoptată a următoarelor:
1.	ia act de creșterea, în consecință, a volumului de cazuri aflate pe rolul Parchetului European (EPPO), numărul de investigații aflate în desfășurare în 2024 ridicându-se la 2 666, dintre care aproape 30 % au o dimensiune transfrontalieră, precum și de rezultatele obținute de procurorii europeni delegați în ceea ce privește creșterea substanțială a ratei de punere sub acuzare (47 %) și a numărului de măsuri de înghețare activelor;
2.	ia act de faptul că, în 2024, EPPO a prelucrat 6 547 de rapoarte de infracțiune, număr care reprezintă o creștere de 56 % față de 2023, fiind determinat în principal de o creștere semnificativă a numărului de rapoarte transmise de actori privați (cu 85 %) și de autoritățile naționale (cu 12 %) și demonstrând totodată că s-au realizat îmbunătățiri în privința detectării fraudelor care afectează interesele financiare ale Uniunii în statele membre participante, precum și o mai mare sensibilizare a publicului cu privire la rolul EPPO;
3.	subliniază numărul tot mai mare de cazuri legate de frauda transfrontalieră în materie de TVA, acest fenomen provocând peste jumătate din daunele estimate în cazurile EPPO; constată, de asemenea, o creștere substanțială a numărului de investigații legate de punerea în aplicare a finanțării din cadrul NextGenerationEU (o creștere de 25 %); 
4. 	subliniază că marea majoritate a anchetelor privind frauda și privind alte infracțiuni împotriva bugetului UE continuă să fie împiedicate de legislațiile naționale divergente și de discrepanțele existente între statele membre în privința eforturilor de asigurare a respectării legii depuse de acestea;
5.	subliniază că volumul de muncă al EPPO fost subestimat considerabil în cadrul bugetar inițial, instituția confruntându-se astfel în mod structural cu subfinanțarea și nivelul insuficient de personal; subliniază că volumul tot mai mare al investigațiilor nu poate fi gestionat fără personal adecvat și resurse corespunzătoare, care sunt necesare pentru a asigura că finanțarea este însoțită de mecanisme mai solide de responsabilizare și de evaluări periodice ale performanței, garantând astfel utilizarea eficientă a banilor contribuabililor UE; invită Comisia să colaboreze cu EPPO și să furnizeze o evaluare actualizată a nevoilor EPPO în perspectiva următorului cadru financiar multianual, care ar trebui să țină seama, de asemenea, de extinderea competenței teritoriale a EPPO la Suedia și Polonia; reamintește că EPPO este unul dintre puținele organisme ale UE care furnizează resurse pentru bugetul UE în contextul protecției intereselor financiare ale UE;
6.	subliniază că revizuirea cadrului legislativ care reglementează Europol, Eurojust, OLAF și EPPO ar trebui să ofere oportunități de maximizare a eficienței în urmărirea obiectivelor comune, în special în ceea ce privește combaterea fraudei, a infracțiunilor financiare, a corupției și a altor prejudicii de natură penală aduse intereselor financiare ale UE, evitând, în același timp, dublarea eforturilor; subliniază că o cooperare operațională mai strânsă și capacități analitice comune cu alte agenții ale UE, cum ar fi Europol, Eurojust și OLAF, ar putea genera economii de scară importante și ar putea îmbunătăți eficiența generală; invită EPPO să stabilească o cooperare solidă cu alte agenții care urmăresc obiective comune și în cazul cărora există un potențial ridicat de complementaritate; atrage atenția, în acest sens, în special asupra nou-înființatei Autorități pentru Combaterea Spălării Banilor (ACSB) și a viitoarei Autorități vamale a UE; subliniază că detectarea eficace a fraudei și a infracțiunilor financiare depinde de o cooperare reală bazată pe date și de schimbul de informații între toți actorii din cadrul arhitecturii antifraudă a UE; subliniază că această cooperare trebuie să funcționeze în deplină conformitate cu normele de protecție a datelor și cu garanțiile procedurale;
7.	reamintește angajamentul Comisiei de a accelera procesul de revizuire a mandatului EPPO și se așteaptă ca o astfel de revizuire să conducă la o extindere a competenței sale; evidențiază solicitările sale repetate de a extinde jurisdicția EPPO la alte domenii ale criminalității grave, cum ar fi încălcarea sancțiunilor UE; subliniază totodată că o astfel de extindere trebuie să fie precedată de o evaluare completă a impactului și de resurse bugetare și umane suficiente pentru a asigura eficacitatea operațională;
8.	remarcă faptul că este necesar ca EPPO să dezvolte, cu resurse adecvate, sisteme digitale autonome pentru a face față infracțiunilor financiare transfrontaliere din ce în ce mai complexe, caracterizate de un grad sporit de sofisticare și care implică tehnologii digitale emergente; își exprimă îngrijorarea cu privire la întârzierile în dezvoltarea sistemului său de gestionare a cazurilor; ia act de volumul important de date colectate de EPPO în cursul investigațiilor, în special în cadrul celor care privesc cazuri complexe de criminalitate financiară, criminalitate organizată și spălare de bani, gradul de utilizare a acestor date fiind insuficient din cauza lipsei capacității analitice interne; salută adoptarea strategiei de securitate cibernetică și a cadrului privind securitatea cibernetică ale EPPO și solicită punerea lor în aplicare rapidă și cuprinzătoare; încurajează EPPO să acorde prioritate interoperabilității și securității datelor în transformarea sa digitală, asigurând compatibilitatea cu sistemele Europol și Eurojust și protejând, în același timp, drepturile fundamentale;
9.	îndeamnă statele membre care nu s-au alăturat încă EPPO să facă acest lucru fără întârziere, pentru a asigura un sistem cu adevărat paneuropean de justiție penală, capabil să protejeze interesele financiare ale Uniunii și să răspundă în mod eficace criminalității organizate și corupției cu caracter transfrontalier; subliniază că fragmentarea care rezultă din neparticipare subminează coerența și eficiența arhitecturii judiciare a UE și că participarea deplină a tuturor statelor membre ar consolida în mod semnificativ capacitatea Uniunii de a detecta, investiga și urmări penal infracțiunile grave care afectează bugetul UE; reamintește că participarea la Parchetul European (EPPO) reprezintă o piatră de temelie a arhitecturii judiciare și antifraudă comune a Uniunii, asigurând protecția eficace a intereselor financiare ale UE și integritatea instituțiilor sale; solicită ca participarea la EPPO să fie obligatorie pentru toate viitoarele state membre, ca parte a procesului de aderare la UE, cu scopul de a asigura un nivel uniform de responsabilitate, cooperare judiciară și asigurare a respectării legii în întreaga Uniune;
10.	subliniază nevoia unui dialog continuu și structurat cu statele membre care participă deja la Parchetul European (EPPO), cu scopul de a răspunde provocărilor practice cu care se confruntă acestea în combaterea încălcărilor statului de drept și a corupției; invită Comisia Europeană să sprijine aceste state membre în efortul lor de punere în aplicare concretă a recomandărilor cuprinse în rapoartele anuale privind statul de drept și să se asigure că lecțiile învățate în contextul participării la EPPO contribuie la definirea unei abordări mai solide și mai coerente la nivelul Uniunii în ceea ce privește integritatea și responsabilitatea în sectorul judiciar.





<PathFdR>AD\1333300RO.docx</PathFdR>		PE<NoPE>778.328</NoPE><Version>v02-00</Version>
RO	Unită în diversitate	RO
PE<NoPE>778.328</NoPE><Version>v02-00</Version>	2/7	<PathFdR>AD\1333300RO.docx</PathFdR>
RO
<PathFdR>AD\1333300RO.docx</PathFdR>	7/7	PE<NoPE>778.328</NoPE><Version>v02-00</Version>
		RO
[bookmark: FootprintPageAD]ANEXĂ: DECLARAȚIE PRIVIND CONTRIBUȚIILE
<FootprintIntro>În conformitate cu articolul 8 din anexa I la Regulamentul de procedură, raportoarea pentru aviz declară că a inclus în avizul său contribuții privind aspecte care țin de subiectul dosarului, pe care le-a primit pentru elaborarea avizului, înainte de adoptarea acestuia în comisie, de la următorii reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:1] sau de la următorii reprezentanți ai autorităților publice din țările terțe, inclusiv misiuni diplomatice și ambasade ale acestora:</FootprintIntro> [1:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI:  http://data.europa.eu/eli/agree_interinstit/2021/611/oj).] 

	1. Reprezentanți de interese care intră sub incidența Acordului interinstituțional privind un registru de transparență obligatoriu

	Transparency International EU / EU transparency register: 501222919-71


Raportoarea pentru aviz elaborează lista de mai sus pe propria răspundere.

